
Volituse andmine kasutusrendilepingu sõlmimiseks
Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavalituse 25.05.1994.a. määrusega nr 486 kinnitatud Narva linna põhimääruse punkti 5.1.2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 34, 34.2 alusel

1. ASJAOLUD JA MENETLUSE KÄIK

Narva Linnavara- ja Majandusamet sõlmis AS-ga SEB Ühisliising 03.03.2004.a Kasutusrendileping nr L04101382 sõiduauto Peogeot 406 SR Executive, registreerimismärk 823MDZ kasutamiseks.  

15.05.2007.a. seisuga jääb kasutusrendilepingu jääkmaksumus 76 419,34 (seitsekümmend kuus tuhat nelisada üheksateist) krooni 34 senti käibemaksuta.

Seoses sellega, et nimetatud sõiduauto läbisõit hetkel on 151 800 km taotleb Narva Linnavalitsuse Linnavara- ja Majandusametil sõlmida kasutusliisingu leping uue sõiduauto ostmiseks ning üle anda liisinguettevõttele esimese sissemaksena sõiduauto Peogeot 406 SR Executive, registreerimismärk 823MDZ.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.

Vastavalt Narva linna põhimääruse punktile 5.1.2 realiseerib Linnavalitsus temale pandud ülesannete täitmise õigusaktide väljaandmise, oma majandustegevuse, elanike kaasamise ja kontrolli teostamise kaudu.
3. OTSUS

Lubada Narva Linnavalitsuse Linnavara- ja Majandusametil sõlmida kasutusrendileping uue sõiduauto ostmiseks ning üle anda liisinguettevõttele esimese sissemaksena sõiduauto Peogeot 406 SR Executive, reg.märk 823MDZ jääkmaksumus 76 419,34 (seitsekümmend kuus tuhat nelisada üheksateist) krooni 34 senti käibemaksuta, vastavalt kasutusrendilepingule nr L04101382.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

